**OBRAZLOŽENJE ZA**

**PRAVILNIK O IZMJENI PRAVILNIKA O POSEBNIM TEHNIČKIM ZAHTJEVIMA ZA KRV I KRVNE PRIPRAVKE**

Pravilnik o izmjeni Pravilnika o posebnim tehničkim zahtjevima za krv i krvne pripravke donosi se zbog usklađivanja sa zahtjevom Direktive Komisije 2014/110/EU od 17. prosinca 2014. o izmjeni Direktive 2004/33/EZ u pogledu kriterija za pravovremeno odbijanje davatelja alogeničnih doza krvi (SL L 366, 20.12.2014.).

Naime, postojećim Pravilnikom o posebnim tehničkim zahtjevima za krv i krvne pripravke („Narodne novine“, broj 82/2007 i 79/2013) propisani su kriteriji za privremeno odbijanje darivatelja za koje se sumnja da su zaraženi virusom Zapadnog Nila, no nije dana mogućnost prihvaćanja darivatelja u slučaju NAT negativnog testiranja. Ovom izmjenom uvode se i kriteriji prihvaćanja darivatelja kod kojih je negativan rezultat pojedinačnog NAT testiranja.